**Posjet učenika 8. razreda Belupu**

Prošlog četvrtka, 21.11.2013. učenici osmih razreda posjetili su Belupo. Posjet je bio organiziran za učenike polaznike dodatne nastave iz kemije, ali su nam se pridružili još neki učenici 8.a razreda pošto je naš posjet organizirala gđa. Andreja Cmrk, mama učenice 8.a razreda. Ovom prilikom zahvaljujemo gđi. Cmrk što je omogućila da učenici vide kako izgleda pravi kemijski laboratorij, kemijsko posuđe i pribor koji mi u školi ne koristimo i nemamo. Učenici su obišli četiri kemijska laboratorija, saznali koje metode koriste kemičari za analize, vidjeli digestore, eksikator, analitičke vage, način skladištenja kemikalija... Posjet Belupu ostavio je pozitivan dojam na učenike te mnoge zainteresirao za daljnje učenje kemije.

Ana-Marija Bobovčan, prof.